ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 202.43 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 4.77 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
2,02,43,47,325
|
|
शेष टीके
|
|
4,77,33,880
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 202.43 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 4.77 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
रक्षा मंत्रालय
विशाखापत्तनम के मेसर्स सेकॉन में पहली एमसीए बार्ज यार्ड 75  नौका का जलावतरण
मिसाइल कम एम्युनिशन  बार्ज, यार्ड 75  नौका का रियर एडमिरल संदीप मेहता, एसीडब्ल्यूपीएंडए द्वारा 24 फरवरी 2023 को विशाखापत्तनम के मेसर्स सेकॉन की लॉन्च साइट गुटेनदेवी में जलावतरण किया गया। स्वदेशी निर्माताओं से प्राप्त सभी प्रमुख एवं सहायक उपकरणों/प्रणालियों के साथ सुसज्जित यह छोटा युद्धपोत रक्षा मंत्रालय की "मेक इन इंडिया" पहल का गौरवशाली ध्वजवाहक है।
08 x एमसीए बार्ज छोटे युद्धपोत के निर्माण के लिए भारत सरकार की "आत्मनिर्भर भारत" पहल के अनुरूप विशाखापत्तनम के एक सूक्ष्म, लघु एवं मध्यम उद्यम मैसर्स सेकॉन के साथ अनुबंध किया गया था। इस छोटी नौसैन्य नौका को 30 साल की सेवा अवधि के साथ तैयार किया जा रहा है। एमसीए नौका की उपलब्धता, जेट्टी के साथ-साथ और बाहरी बंदरगाहों पर भारतीय नौसेना के पोतों के लिए परिवहन, युद्धपोत पर चढ़ने एवं उतारने की सुविधा प्रदान करके भारतीय नौसेना की परिचालन प्रतिबद्धताओं को गति प्रदान करेगी।
राष्ट्रपति सचिवालय
राष्ट्रपति ने केंद्रीय सूचना आयोग के 13वें सम्मेलन का उद्घाटन किया
(राष्ट्रपति श्री राम नाथ कोविंद ने आज नई दिल्ली में केंद्रीय सूचना आयोग के 13वें सम्मेलन का उद्घाटन किया।
इस अवसर पर राष्ट्रपति ने कहा कि सूचना का मुक्त प्रवाह लोकतंत्र का मूल तत्व है। उन्होंने कहा कि स्वतंत्र और स्वतंत्र भाव वाले देश के लोगों के लिए सूचना एक शक्ति है। लोगों को यह जानने का अधिकार है कि वे किस तरह से शासित हो रहे हैं, किस तरह से सार्वजनिक धन का खर्च हो रहा है, सार्वजनिक और राष्ट्रीय संसाधन कैसे उपयोग में लाए जा रहे हैं, किस तरह सार्वजनिक सेवाएं दी जा रही हैं और इस प्रकार सार्वजनिक कार्य और कल्याणकारी कार्यक्रम चलाए जा रहे हैं। उन्होंने कहा कि किस लोकतंत्र में अत्यधिक सूचना जैसी कोई चीज नहीं होती। सूचना की अधिकता हमेशा सूचना के अभाव की तुलना में बेहतर है।
राष्ट्रपति ने कहा कि आरटीआई अपने आप में संपूर्ण नहीं है। यह भारतीय लोकतंत्र को मजबूत बनाने, शासन संचालन में पारदर्शिता सुनिश्चत करने और सामान्य नागरिक की क्षमता सृजन का हिस्सा है ताकि नागरिक सूचना संपन्न निर्णय कर सकें और प्राप्त सूचना के अनुरूप अपनी पसंद बना सकें। उन्होंने कहा कि सबसे ऊपर नागरिक और राज्य के बीच सामाजिक समझौता है जिसमें दोनों का एक-दूसरे के प्रति विश्वास होता है। उन्होंने कहा कि भ्रष्टाचार और बर्बादी पर नियंत्रण के लिए सार्वजनिक संसाधन का विवेक संगत उपयोग सुनिश्चित किया जाना चाहिए।
राष्ट्रपति ने कहा कि आरटीआई नागरिकों की सेवा और सार्वजनिक संसाधन और वित्त के उपयोग में सक्षमता प्रदान करता है। इससे पारदर्शिता में सुधार आता है और यह पक्षपात तथा दुरूपयोग संबंधी संदेहों को दूर करता है। उन्होंने कहा कि इंटरनेट, डिजिटल अर्थव्यवस्था का उपयोग खदान ब्लॉकों की ई-नीलामी को आगे बढ़ाने में किया गया है। इससे राष्ट्रीय सार्वजनिक खरीद पोर्टल  बनाने में मदद दी है। उन्होंने कहा कि जनधन खाते, आधार आधारित पहचान और मोबाइल फोन ने योजनाओं के लाभार्थियों के खाते में धन पहुंचाने में मदद की है।
राष्ट्रपति ने कहा कि इससे कार्य क्षमता बढ़ी है और बर्बादी पर नियंत्रण हुआ है। यह भ्रष्टाचार से बचाता है।
राष्ट्रपति ने कहा कि सूचना के अधिकार और निजता के अधिकार के बीच उचित संतुलन होना चाहिए। उन्होंने आरटीआई के मूल चार्टर को बनाए रखने के लिए केंद्रीय सूचना आयोग की प्रशंसा की। यह चार्टर राष्ट्रीय सुरक्षा जैसे कुछ विषयों को छोड़कर सार्वजनिक जांच की अनुमति देता है लेकिन नागरिक विशेष के निजी रिकॉर्ड पूरी तरह सुरक्षित होते हैं और इसमें तीसरा पक्ष अतिक्रमण नहीं कर सकता। उन्होंने निजी स्वार्थ के लिए आरटीआई के दुरूपयोग के प्रति सावधान किया। विशेषकर ऐसे समय में जब निजता पर समाज में गंभीर बहस हो रही हो। राष्ट्रपति ने कहा कि संतुलन बनाना आवश्यक है।
राष्ट्रपति के भाषण के लिए यहां क्लिक करें
पेट्रोलियम एवं प्राकृतिक गैस मंत्रालय
प्रधानमंत्री ने आज बेंगलुरू में ई20 ईंधन की शुरुआत की और हरित गतिशीलता रैली को हरी झंडी दिखाई
प्रधानमंत्री ने 6 फरवरी 2023 को कर्नाटक के बेंगलुरु में भारत ऊर्जा सप्ताह - 2023 का उद्घाटन किया। 6 से 8 फरवरी तक आयोजित होने वाले इस आईईडब्ल्यू का उद्देश्य एक ऊर्जा रूपांतरण पावरहाउस के रूप में भारत की बढ़ती शक्ति को प्रदर्शित करना है। इस समारोह के एक हिस्से के तहत प्रधानमंत्री ने ई20 ईंधन को शुरू किया और तेल व गैस पीएसयू और पीएलएल की ओर से हिंदुस्तान पेट्रोलियम कारपोरेशन लिमिटेड द्वारा आयोजित हरित गतिशीलता  रैली को हरी झंडी दिखाई। इस अवसर पर कर्नाटक के राज्यपाल, मुख्यमंत्री, केंद्रीय पेट्रोलियम और प्राकृतिक गैस व आवास और शहरी कार्य मंत्री, पेट्रोलियम और प्राकृतिक गैस व श्रम और रोजगार राज्य मंत्री ने समारोह की गरिमा बढ़ाई।
ई20 ईंधन:
प्रधानमंत्री श्री नरेन्द्र मोदी ने आज बेंगलुरू में भारत ऊर्जा सप्ताह के दौरान ई20 ईंधन की शुरुआत की
इथेनॉल ब्लेंडिंग  रोडमैप के अनुरूप प्रधानमंत्री ने 11 राज्यों/केंद्रशासित प्रदेशों में तेल विपणन कंपनियों के 84 रिटेल आउटलेट्स पर ई20 ईंधन को शुरू किया। ई20 पेट्रोल के साथ 20 फीसदी इथेनॉल का एक मिश्रण है। सरकार का लक्ष्य 2025 तक इथेनॉल के पूर्ण 20 फीसदी सम्मिश्रण को प्राप्त करना है। एचपीसीएल और अन्य तेल विपणन कंपनियां 2जी-3जी इथेनॉल संयंत्र स्थापित कर रही हैं, जो इसकी प्रगति को सुगम बनाएगी।
ऊर्जा के क्षेत्र में आत्मनिर्भरता प्राप्त करने के लिए इथेनॉल सम्मिश्रण कार्यक्रम सरकार का एक प्राथमिकता वाला क्षेत्र रहा है। इस संबंध में सरकार के निरंतर प्रयासों के कारण 2013-14 से अब तक इथेनॉल उत्पादन क्षमता में छह गुना की बढ़ोतरी देखी गई है। इथेनॉल सम्मिश्रण कार्यक्रम और जैव ईंधन कार्यक्रम के तहत पिछले आठ वर्षों की उपलब्धियों ने न केवल भारत की ऊर्जा सुरक्षा को संवर्द्धित किया है, बल्कि इसके परिणामस्वरूप कई अन्य लाभ भी हुए हैं। इनमें कार्बनडायऑक्साइड उत्सर्जन में 318 लाख मीट्रिक टन की कमी और लगभग 54,000 करोड़ रुपये की विदेशी मुद्रा की बचत शामिल है। इसके परिणामस्वरूप 2014 से 2022 के दौरान इथेनॉल आपूर्ति के लिए लगभग 81,800 करोड़ रुपये का भुगतान किया गया है और किसानों को 49,000 करोड़ रुपये से अधिक का हस्तांतरण किया गया है।
हरित गतिशीलता रैली:
प्रधानमंत्री श्री नरेन्द्र मोदी ने आज बेंगलुरु में हरित गतिशीलता रैली को हरी झंडी दिखाकर रवाना किया
इसके अलावा प्रधानमंत्री ने एचपीसीएल द्वारा आयोजित हरित गतिशीलता रैली को भी हरी झंडी दिखाकर रवाना किया। इस रैली में स्थायी हरित ऊर्जा स्रोतों जैसे कि ई20, ई85, फ्लेक्स फ्यूल, हाइड्रोजन, इलेक्ट्रिक आदि पर चलने वाली 57 गाड़ियों की भागीदारी देखी गई। इस रैली ने हरित ईंधन के लिए लोगों के बीच जागरूकता उत्पन्न करने में सहायता की। पेट्रोलियम और प्राकृतिक गैस व श्रम और रोजगार राज्य मंत्री श्री रामेश्वर तेली ने इस रैली के समापन कार्यक्रम को संबोधित किया। उन्होंने कहा कि यह हरित गतिशीलता रैली राष्ट्र में हरित और टिकाऊ ईंधन को लेकर जागरूकता बढ़ाने में सहायता करेगी। उन्होंने आगे कहा कि इथेनॉल सम्मिश्रण कार्यक्रम व राष्ट्रीय हरित हाइड्रोजन मिशन जैसी भारत सरकार की नीति भारतीय अर्थव्यवस्था को 5 ट्रिलियन डॉलर की अर्थव्यवस्था के अपने लक्ष्य की ओर ले जाएगी और 2070 तक नेट जीरो को साकार करेगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 192.12 करोड़ टीके लगाए जा चुके हैं
भारत में सक्रिय मरीजों की संख्या 14,996 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 2,346 लोग स्वस्थ हुए,अब तक स्वस्थ हुए कुल लोगों की संख्या 4,25,94,801 है
पिछले 24 घंटों में 2,323 नए मामले सामने आए
दैनिक सक्रिय मामलों की दर 0.47 प्रतिशत है
साप्ताहिक सक्रिय मामलों की दर 0.51 प्रतिशत है
अब तक 84.63 करोड़ जांच की जा चुकी हैं,बीते चौबीस घंटों में 4,99,382 जांच की गई
गृह मंत्रालय
केन्द्र शासित प्रदेश चंडीगढ़ के लिए गृह मंत्रालय का निर्णय
गृह मंत्रालय ने केन्द्र शासित प्रदेश चंडीगढ़ के संबंध में निम्नलिखित निर्णय किए हैं-
1. केन्द्र शासित प्रदेश चंडीगढ़ प्रशासन को सलाह दी जाती है कि दुपहिया वाहन चलाने या पीछे बैठने के बारे में सिख महिलाओं के लिए हैलमेट पहनना उनके लिए वैकल्पिक बनाया जा सकता है, जैसा दिल्ली में लागू है।
2. केन्द्र शासित प्रदेश चंडीगढ़ प्रशासन को यह भी सलाह दी जाती है कि जहां भी पारम्परिक रूप से मान्य हो सिविल पदों की रिक्तियों को भरने के संबंध में पंजाब और हरियाणा के बीच 60:40 के अनुपात का पालन किया जाए।
3. चंडीगढ़ पुलिस के डीएसपी के पदों को दानिप्स में समायोजित करने के संबंध में 25 सितंबर, 2018 की गृह मंत्रालय की अधिसूचना को अग्रिम आदेशों तक लंबित रखा गया है।
संस्कृति मंत्रालय
भारतीय पुरातत्व सर्वेक्षण ने कोविड-19 टीके की 100 करोड़ खुराक दिए जाने की ऐतिहासिक उपलब्धि का जश्न मनाने के लिए 100 स्मारकों को तिरंगे के रंग से जगमगाया
मुख्य बिंदु:
- स्मारक को तिरंगे के रंगों की रोशनी से सजाना कोरोना योद्धाओं – टीकाकरण कर्मियों, सफाई कर्मचारी, पैरामेडिकल, सहायक कर्मचारी, पुलिस कर्मियों के प्रति आभार की अभिव्यक्ति है
- तिरंगे के रंगों की रोशनी में जगमगाए 100 स्मारकों में यूनेस्को के विश्व धरोहर स्थल भी शामिल हैं
भारत द्वारा दुनिया के सबसे बड़े और सबसे तेज टीकाकरण अभियान में से एक में लोगों को कोविड-19 की 100 करोड़ खुराक देने का ऐतिहासिक मुकाम हासिल करने के साथ, संस्कृति मंत्रालय के तहत आने वाला भारतीय पुरातत्व सर्वेक्षण  देश भर में 100 स्मारकों को तिरंगे के रंग में रोशन कर रहा है। ऐसा उन कोरोना योद्धाओं के सम्मान और कृतज्ञता के प्रतीक के रूप में किया जा रहा है जिन्होंने कोविड महामारी के खिलाफ लड़ाई में अथक योगदान दिया है।
हुमायूं का मकबरा
तिरंगे के रंगों में रोशन किए जा रहे 100 स्मारकों में यूनेस्को के विश्व धरोहर स्थल - दिल्ली में लाल किला, हुमायूं का मकबरा और कुतुबमीनार, उत्तर प्रदेश में आगरा का किला और फतेहपुर सीकरी, ओडिशा में कोणार्क मंदिर, तमिलनाडु में ममल्लापुरम रथ मंदिर, गोवा में सेंट फ्रांसिस ऑफ असीसी चर्च, मध्य प्रदेश में खजुराहो, राजस्थान में चित्तौड़ और कुंभलगढ़ के किले, बिहार में प्राचीन नालंदा विश्वविद्यालय के अवशेष और गुजरात में धोलावीरा  शामिल हैं।
कोणार्क का सूर्य मंदिर
लाल किला
भारत के कोविड-19 टीके की 100 करोड़ खुराक देने का ऐतिहासिक मुकाम हासिल करने के उपलक्ष्य और महामारी का प्रभावी ढंग से निपटने और मानव जाति के लिये अपनी निस्वार्थ सेवाओं के माध्यम से देश की मदद करने के लिए अपने कर्तव्य से परे काम करने वाले कोरोना योद्धाओं – टीकाकरण कर्मियों, स्वच्छता कर्मचारी, पैरामेडिकल, सहायक कर्मचारी, पुलिस कर्मियों आदि के प्रति कृतज्ञता व्यक्त करने के लिए 100 स्मारक 21 अक्टूबर, 2021 की रात को तिरंगे के रंगों में जगमगाते रहेंगे।
खजुराहो
टीकाकरण ने कोरोना के प्रसार को नियंत्रित करने और तीसरी लहर को रोकने में महत्वपूर्ण भूमिका निभाई है और कोविड-19 टीके की 100 करोड़ खुराक देने के बाद भारत चीन के साथ एक अरब खुराक देने वाला दुनिया में केवल दूसरा देश बन गया है।
Kindly click to see the list of 100 monuments identified for illumination
पर्यावरण, वन एवं जलवायु परिवर्तन मंत्रालय
हानिकारक अपशिष्ट  नियम, 2016 में संशोधन
देश में हानिकारक कचरे के ठोस पर्यावरणीय प्रबंधन के कार्यान्वयन को मजबूत बनाने के लिए, पर्यावरण, वन और जलवायु परिवर्तन मंत्रालय ने 1 मार्च, 2019 को जारी अधिसूचना संख्या जी.एस.आर. जी.एस.आर.एक्सएक्स  के माध्यम से हानिकारक और अन्य अपशिष्ट  नियम, 2016 में संशोधन किया है।
यह संशोधन व्यावसायिक सुगम्यता तथा मेक इन इंडिया को प्रोत्साहित करने के लिए किया गया है और नियमों के अधीन प्रक्रियाओं को सरल बनाने के साथ-साथ सतत विकास के सिद्धांतों को बनाए रखते हुए पर्यावरण पर न्यूनतम प्रभाव को सुनिश्चित करते हुए यह संशोधन किया गया है।
संशोधित हानिकारक और अन्य अपशिष्ट  नियम, 2019 की कुछ मुख्य विशेषताएं इस प्रकार हैं:-
- विशेष आर्थिक क्षेत्र  और एक्सपोर्ट ओरिएंटेड यूनिट्स  सहित देश में ठोस प्लास्टिक कचरे के आयात को प्रतिबंधित किया गया है।
- रेशम अपशिष्ट के निर्यातकों को अब पर्यावरण, वन और जलवायु परिवर्तन मंत्रालय की अनुमति लेने से छूट दी गई है।
3. भारत में निर्मित इलेक्ट्रॉनिक सामान और भारत से इनके निर्यात में खराबी पाए जाने पर निर्यात के एक वर्ष के अंदर सामान का देश में आयात करना होगा। यह पर्यावरण, वन तथा जलवायु परिवर्तन मंत्रालय की अनुमति के बिना होगा।
4. जिन उद्योगों को जल  अधिनियम 1974 और वायु  अधिनियम 1981 के तहत सहमति की आवश्यकता नहीं है, उन्हें अब हानिकारक और अन्य अपशिष्ट  नियम, 2016 के तहत प्राधिकरण की आवश्यकता से भी छूट दी गई है। बशर्ते ऐसे उद्योगों द्वारा उत्पन्न हानिकारक और अन्य अपशिष्ट अधिकृत वास्तविक उपयोगकर्ताओं, अपशिष्ट संग्रहणकर्ताओं या निपटान सुविधाओं को सौंप दिए जाते हैं।
विद्युत मंत्रालय
राज्य बिजली मंत्रियों का सम्मेलन शिमला, हिमाचल प्रदेश में आयोजित किया जाएगा
राज्यों एवं संघ शासित प्रदेशों के बिजली, नवीन तथा नवीकरणीय ऊर्जा मंत्रियों का सम्मेलन 3 जुलाई को शिमला, हिमाचल प्रदेश में आयोजित किया जाएगा। सम्मेलन का उद्घाटन केंद्रीय बिजली, नवीन तथा नवीकरणीय ऊर्जा राज्य मंत्री  श्री आर के सिंह द्वारा किया जाएगा। इस एक दिवसीय सम्मेलन का उद्वेश्य वर्तमान में जारी विभिन्न योजनाओं/कार्यक्रमों के कार्यान्वयन की समीक्षा करना एवं बिजली तथा नवीकरणीय ऊर्जा क्षेत्रों से संबंधित कई सारे मुद्वों पर विचार विमर्श करना है।
राज्यों एवं संघ शासित प्रदेशों के मंत्री एवं सचिव तथा बिजली तथा नवीकरणीय ऊर्जा क्षेत्रों और सार्वजनिक क्षेत्र उपक्रमों के वरिष्ठ अधिकारी दिसंबर, 2018 तक 100 प्रतिशत घर विद्युतीकरण , उदय प्रदर्शन मूल्यांकन, तीन वर्षों में प्रीपेड प्रणाली की तरफ परिवर्तन एवं 1 अप्रैल, 2019 से सभी के लिए 24 घंअे बिजली-जैसे मुद्वों पर चर्चा करने के लिए बैठक करेंगे।
इसके अतिरिक्त, शिष्टमंडल बिजली नियमों, 2005 में कैप्टिव जेनरेटिंग प्लांट के प्रावधान में प्रस्तावित प्रारूप संशोधनों एवं कोयले के उपयोग में लचीलेपन पर भी चर्चा करेंगे। ई-वेहिकल जैसे पर्यावरण अनुकूल कदमों, राज्यों एवं संघ शासित प्रदेशों द्वारा ईसीबीसी के अनुपालन पर प्रगति की समीक्षा, ऊर्जा संरक्षण एवं ऊर्जा दक्षता कार्यक्रमों के प्रभावी कार्यान्वयन के लिए एसडीए की स्थापना पर भी चर्चा की जाएगी।
नवीकरणीय ऊर्जा के क्षेत्र में सम्मेलन में आरपीओ लक्ष्यों के अनुपालन, राज्यों एवं संघ शासित प्रदेशों द्वारा सौर एवं पवन क्षमता की बोली के लिए मासिक योजनाओं की तैयारी, सौर पार्कों एवं सौर रूफटॉप कार्यक्रम की समीक्षा जैसे कई महत्वपूर्ण मुद्वों पर चर्चा की जाएगी।
सम्मेलन के समापन सत्र में राज्यों एवं संघ शासित प्रदेशों द्वारा टिप्पणियां एवं फीडबैक तथा शिष्टमंडलों द्वारा सम्मेलन समाधान का अनुपालन शामिल होगा।
रक्षा मंत्रालय
अलास्का के फोर्ट वेनराइट में होने वाले "एक्सरसाइज युद्ध अभ्यास-23" के लिए भारतीय सेना की एक टुकड़ी संयुक्त राज्य अमेरिका रवाना
"एक्सरसाइज युद्ध अभ्यास" का 19वां संस्करण 25 सितंबर से 8 अक्टूबर 2023 तक फोर्ट वेनराइट, अलास्का, अमेरिका में आयोजित किया जा रहा है। यह भारतीय सेना और अमेरिकी सेना द्वारा संयुक्त रूप से आयोजित एक वार्षिक अभ्यास है। अभ्यास का पिछला संस्करण नवंबर 2022 में भारत के उत्तराखंड के औली में आयोजित किया गया था।
अभ्यास के इस संस्करण में भारतीय सेना के 350 कर्मियों की एक टुकड़ी भाग लेगी। मराठा लाइट इन्फैंट्री रेजिमेंट से जुड़ी एक बटालियन इस अभ्यास में भारतीय सेना का नेतृत्व करेगी। अमेरिका की ओर से पहली ब्रिगेड कॉम्बैट टीम की 1-24 इन्फैन्ट्री बटालियन भाग लेगी। इस दौरान, दोनों देशों के सैन्य बल संयुक्त राष्ट्र शांति अभियानों में सहयोग बढ़ाने के लिए आवश्यक सामरिक अभ्यासों की एक श्रृंखला का अभ्यास करेंगे। साथ ही दोनों पक्षों के भाग लेने वाले सैन्य अधिकारी आपसी अनुभव और सर्वोत्तम प्रथाओं को साझा करने के लिए विस्तृत चर्चा करेंगे। अभ्यास की अवधारणा संयुक्त राष्ट्र शासनादेश के भाग VII के तहत 'पर्वतीय रेंज/अत्यंत प्रतिकूल मौसम स्थितियों में एकीकृत लड़ाकू टीमों की तैनाती' है।
कमांड पोस्ट अभ्यास और चयनित विषयों पर विशेषज्ञों द्वारा शैक्षिक वार्ता भी कार्यक्रम का हिस्सा होगी। फील्ड प्रशिक्षण अभ्यास में ब्रिगेड स्तर पर दुश्मन बलों के खिलाफ एकीकृत युद्ध समूहों की पहचान, ब्रिगेड/बटालियन स्तर पर एकीकृत निगरानी ग्रिड, हेलिबोर्न/एयरबोर्न और फोर्स मल्टीप्लायरों की तैनाती, संचालन के दौरान रसद और हताहत प्रबंधन की पुष्टि, निकासी और युद्ध चिकित्सा सहायता और ऊंचाई वाले क्षेत्रों और अत्यंत प्रतिकूल मौसम स्थितियों की स्थिति में लागू अन्य पहलुओं की पुष्टि शामिल है।
इस अभ्यास में विचारों के आदान-प्रदान और सर्वोत्तम अभ्यास जैसे युद्ध इंजीनियरिंग, बाधा निवारण, बारूदी सुरंग और इम्प्रोवाइज्ड एक्सप्लोसिव डिवाइसेस सहित युद्ध कौशल की एक विस्तृत श्रृंखला को भी शामिल किया जाएगा। "एक्सरसाइज युद्ध अभ्यास-23" से दोनों सेनाओं को एक-दूसरे से सीखने में मदद मिलेगी और दोनों सेनाओं के बीच संबंध मजबूत होंगे।
प्रधानमंत्री कार्यालय
प्रधानमंत्री और ओमान के सुल्तान के बीच टेलीफोन पर बातचीत
प्रधानमंत्री श्री नरेन्द्र मोदी ने आज ओमान के सुल्तान महामहिम हैथम बिन तारिक के साथ टेलीफोन पर बातचीत की।
दोनों नेताओं ने वर्तमान में जारी महामारी कोविड-19 के कारण उत्पन्न स्वास्थ्य और आर्थिक चुनौतियों और उनसे निपटने के लिए अपने-अपने देश में उठाए गए कदमों के बारे में चर्चा की। उन्होंने इस बात पर सहमति प्रकट की कि इस संकट से निपटने के लिए दोनों देश एक-दूसरे की हरसंभव सहायता करेंगे।
महामहिम सुल्तान ने प्रधानमंत्री को मौजूदा परिस्थति में ओमान में रहने वाले भारतीय समुदाय की सुरक्षा और तंदुरूस्ती के बारे में भरोसा दिलाया। उन्होंने भारत में रहने वाले ओमानी नागरिकों को हाल ही में भारत सरकार द्वारा पहुंचाई गई सहायता के लिए प्रधानमंत्री का आभार भी प्रकट किया।
प्रधानमंत्री ने महामहिम दिवंगत सुल्तान काबूस के निधन पर एक बार फिर से शोक प्रकट किया। उन्होंने सुल्तान हाथिम के शासन और ओमान की जनता की शांति एवं समृद्धि के लिए शुभकामनाएं दीं। उन्होंने इस बात पर जोर दिया कि भारत, ओमान को अपने विस्तृत पड़ोस का बहुत महत्वपूर्ण हिस्सा समझता है।
रसायन एवं उर्वरक मंत्रालय
देश भर में उर्वरकों की पर्याप्त उपलब्धता है: श्री डी. वी. सदानंद गौड़ा
तेलंगाना के कृषि मंत्री श्री सिंगीरेड्डी निरंजन रेड्डी ने राज्य में यूरिया की उपलब्धता के संबंध में श्री गौड़ा से मुलाकात की
केंद्रीय रसायन और उर्वरक मंत्री श्री डी. वी. सदानंद गौड़ा ने कहा है कि चालू खरीफ मौसम के कारण देश भर में उर्वरकों की मांग में उल्लेखनीय वृद्धि हुई है। श्री गौड़ा ने कहा कि इस मांग को पूरा करने के लिए सरकार उत्पादकों और राज्य सरकारों के साथ मिलकर काम कर रही है।
केंद्रीय मंत्री ने कहा कि इसके अलावा, मांग के अनुरूप आपूर्ति बढ़ाने के लिए आयात-चक्र को छोटा किया गया है।
तेलंगाना के कृषि मंत्री श्री सिंगीरेड्डी निरंजन रेड्डी ने राज्य में यूरिया की उपलब्धता के सम्बन्ध में आज यहां श्री गौड़ा से उनके कार्यालय में मुलाकात की। उन्होंने कहा कि पिछले साल की तुलना में इस खरीफ मौसम के दौरान बेहतर मानसून और खेती के रकबे में वृद्धि के कारण राज्य में किसानों द्वारा यूरिया की मांग और खपत में वृद्धि देखी जा रही है। उन्होंने श्री गौड़ा से तेलंगाना में यूरिया की पर्याप्त आपूर्ति सुनिश्चित करने का अनुरोध किया।
श्री गौड़ा ने कहा कि अभी पूरे देश में उर्वरकों की पर्याप्त उपलब्धता है और राज्यों के पास पहले से ही पर्याप्त स्टॉक हैं, लेकिन फिर भी यदि बुवाई के कारण कोई अतिरिक्त मांग है, तो आपूर्ति में तेजी लाई जाएगी और किसानों को समय पर यूरिया उपलब्ध कराया जाएगा।
प्रधानमंत्री कार्यालय
प्रधानमंत्री ने आईसीसीआर द्वारा आयोजित कुंभ वैश्विक प्रतिभागिता कार्यक्रम में शिष्टमंडलों को संबोधित किया
भारतीय संस्कृतिक संबंध परिषद ने आज दिल्ली में प्रवासी भारतीय केन्द्र में 188 देशों के शिष्टमंडलों, जिन्होंने प्रयागराज में कुंभ मेला में प्रतिभागिता की, का स्वागत करने के लिए एक विशेष कार्यक्रम का आयोजन किया।
प्रधानमंत्री श्री नरेन्द्र मोदी एवं विदेश मंत्री श्रीमती सुषमा स्वराज 188 शिष्टमंडलों के साथ एक ऐतिहासिक समूह फोटो का हिस्सा बने।
प्रधानमंत्री ने जनसमूह को संबोधित करते हुए कहा कि वह शिष्टमंडलों से मिलकर प्रसन्न हैं जो प्रयागराज में कुंभ मेले से अभी तुरंत लौटे हैं।उन्होंने कहा कि जबतक वास्तव में कोई कुंभ मेला नहीं जाता वह इसकी पूरी तरह सराहना नहीं कर सकता कि यह कितनी बड़ी विरासत है।
उन्होंने कहा कि यह परंपरा हजारों वर्षों से अबाधित चली आ रही है। उन्होंने कहा कि कुंभ जितना समाज सुधार से संबंधित है उतना ही आध्यात्मिकता से भी जुड़ा है।
उन्होंने कहा कि कुंभ भविष्य के लिए एक रोडमैप की रुपरेखा बनाने तथा प्रगति की निगरानी करने के लिए आध्यात्मिक गुरुओं एवं समाज सुधारकों के बीच चर्चा का एक मंच बना हुआ है।
प्रधानमंत्री ने कहा कि अब कुंभ मेला में आधुनिकता और प्रौद्योगिकी को विश्वास, आध्यात्मिकता और सांस्कृतिक चेतना के साथ मिश्रित करने के प्रयास किए जा रहे हैं। उन्होंने कहा कि विश्व भारत का इसकी आधुनिकता एवं इसकी समृद्धि विरासत के लिए सम्मान करेगा। उन्होंने दुनिया भर से आए शिष्टमंडलों को धन्यवाद दिया एवं कहा कि उनकी सहभागिता कुंभ की सफलता का एक महत्वपूर्ण हिस्सा रही है।
प्रधानमंत्री ने भारतीय संसदीय चुनावों को ‘लोकतंत्र के कुंभ’ के रूप में परिभाषित किया। उन्होंने कहा कि कुंभ मेले की ही तरह भारतीय संसदीय चुनाव अपने विशाल स्तर एवं पूर्ण निष्पक्षता के साथ कुल मिलाकर पूरे विश्व के लिए प्रेरणा का एक स्रोत बन सकता है। उन्होंने कहा कि दुनिया भर से लोगों को निश्चित रुप से भारत आकर उसके संसदीय चुनाव के संचालन को देखना चाहिए।
उप राष्ट्रपति सचिवालय
उपराष्ट्रपति ने रामनवमी की पूर्व संध्या पर लोगों को शुभकामनाएं दी
भारत के उपराष्ट्रपति, श्री एम. वेंकैया नायडू ने रामनवमी की पूर्व संध्या पर राष्ट्र को शुभकामनाएं दी। उन्होंने अपने संदेश में कहा कि श्री राम द्वारा अनुकरण किए गए मूल्यों को आत्मसात करके, हम एक ऐसी दुनिया बना सकते हैं जो समावेशी, स्वस्थ, समृद्ध और प्राकृति सम्मत स्थायी हो।
उनके संदेश का पूरा पाठ निम्न है-
यह पावन अवसर, हमारे सनातन मूल्यों, सम्पूर्ण मानवता के प्रति करुणा, न्याय परायणता, सत्य निष्ठा के हमारे संस्कारों के साक्षात स्वरूप, मर्यादा पुरूषोत्तम श्री राम के जन्मदिन के रूप में मनाया जाता है। वे हमारे आदर्श पुरुष हैं।
मैं राम नवमी के शुभ अवसर पर सभी देशवासियों को हार्दिक बधाई और शुभकामनाएं देता हूं।
यद दिवस भगवान श्री राम के जन्म का प्रतीक है, जो सत्य, धार्मिकता, ईमानदारी, करुणा और मानव कल्याण के प्रति प्रतिबद्धता के प्रतीक हैं। वह उन गुणों का प्रतिनिधित्व करते हैं, जिन्हें हम एक आदर्श इंसान के रूप में देखते हैं।
श्री राम के आदर्श का अनुकरण कर, अपने जीवन तथा विश्व दर्शन में उन्हीं संस्कारों को अपना कर, हम उस विश्व का निर्माण कर सकते हैं जिसकी हम अपेक्षा करते हैं, एक ऐसा विश्व जो समावेशी हो, समृद्ध हो, स्वस्थ हो और प्रकृति सम्मत स्थायी हो।
आइए इस पावन अवसर पर अपनी गौरवशाली सनातन परम्परा, अपने प्राचीन महाकाव्यों तथा कालजयी दार्शनिक एवं साहित्यिक ग्रंथों में निहित उत्कृष्ट जीवन मूल्यों को अपने जीवन में अपनाने का संकल्प लें।
यह पावन पर्व हमारे देशवासियों के जीवन में स्वास्थ्य, समृद्धि, सुख, संतोष, शांति और खुशहाली लाए। हम, आज हमारे सामने उपस्थित इस गंभीर स्वास्थ्य चुनौती का सम्मिलित रूप से कारगर समाधान ढूंढने में सक्षम और सफल हों।”
रक्षा मंत्रालय
प्रेस विज्ञप्ति
भारत सरकार के राष्ट्रीय सुरक्षा सलाहकार श्री अजीत डोभाल, कीर्ति चक्र ने दिनांक 12 फरवरी 2021 को बंगाल इंजीनियर ग्रुप एंड सेंटर, रुड़की का दौरा कर अपने पिता मेजर गुणानंद डोभाल की स्मृति में स्थापित हॉकी चैम्पियनशिप के लिए रोलिंग ट्रॉफी भेंट करने आए थे, मेजर गुणानंद डोभाल जिनका बंगाल सैपर्स में 36 वर्ष लंबा शानदार करियर था एक उत्साही हॉकी खिलाड़ी भी थे । प्रस्तुति समारोह के दौरान बीईजी एंड सेंटर टीम और बंगाल सैपर्स की विभिन्न रेजिमेंटों की टीमों के बीच एक प्रदर्शनी मैच खेला गया । श्री अजीत डोभाल ने यहां संबोधित किया और अपने पिता को भारतीय सेना के एक गौरवशाली सैनिक के रूप में और एक सच्चे बंगाल सैपर के रूप में पहचाने जाने के रूप में याद किया । उन्होंने युवावस्था के दौरान अपने दिनों तथा बीईजी एंड सेंटर की दौरान रही मधुर स्मृतियों को याद किया तथा साथ ही यह बताया कि किस प्रकार उन्होंने बंगाल सैपर्स की पहचान को स्वयं में समेटा है ।
उन्होंने भारतीय सेना के कोर ऑफ इंजीनियर्स के लिए, और इससे कहीं ऊपर उठ कर राष्ट्र के लिए, बंगाल सैपर्स के लचीलेपन, व्यावसायिकता एवं योगदान की प्रशंसा की । उन्होंने कहा कि बंगाल सैपर्स देश की सेवा में सबसे पुराने रेजिमेंटल सेंटर में से एक है जिसके शौर्य का 200 साल से अधिक का समृद्ध इतिहास मौजूद है । उन्होंने युवा पीढ़ी को बंगाल सैपर्स की समृद्ध परंपरा को आगे ले जाने और राष्ट्र के लिए गौरव प्राप्त करने हेतु प्रेरित किया ।
उन्होंने बीईजी एंड सेंटर को डोभाल ट्रॉफी भेंट करने का अवसर प्रदान करने के लिए लेफ्टिनेंट जनरल हरपाल सिंह, पीवीएसएम, एवीएसएम, वीएसएम, ई-इन-सी एंड कर्नल कमांडेंट, कोर ऑफ इंजीनियर्स को धन्यवाद दिया साथ ही राष्ट्र की सेवा के लिए जनरल ऑफिसर की सराहना भी की ।
इसके बाद श्री अजीत डोभाल ने बंगाल सैपर्स के युद्ध स्मारक का दौरा किया, जो शहीदों के बलिदान का प्रमाण है और नई दिल्ली के लिए रवाना होने से पहले बलिदानियों को सम्मान और श्रद्धांजलि के रूप में पुष्पांजलि अर्पित की ।
एमजी /एएम/ एबी
(Visitor Counter : 226